《洞仙歌》
宋代·李鼐

余寒未展，帘幕新来燕。杨柳梢头嫩黄染。小溪山缭绕，别是风烟，春澹澹，谁道蓬莱路远。

冰姿人不老，长伴春闲，环珮声中度芳宴。宝屏开，烟袅袅，金鸭吹香，欢笑处，烛影花光共暖。

便莫惜瑶觞醉如泥，占岁岁东风，舞衣歌扇。

作者简介：宋宣州宣城人，字仲镇，号懒窝。高宗绍兴初官都昌尉，累迁迪功郎淮西安抚司准备差遣。工词章，与萧之敏唱和。